**UDHËZUES PËR APLIKANTËT – ORGANIZATAT E SHOQËRISË CIVILE (OSHC-TË) NË KUADËR TË THIRRJES SË KATËRT PUBLIKE PËR PROJEKT PROPOZIME NË PROGRAMIN RAJONAL PËR DEMOKRACINË VENDORE NË BALLKANIN PERËNDIMOR 2 (ReLOaD2)**

Qëllimi i këtij udhëzuesi është të ofrojë këshilla të qarta dhe koncize për të gjitha organizatat e shoqërisë civile (OShC) të interesuara në procesin e dorëzimit të projekt -propozimeve në kuadër të Thirrjes së Katërt Publike për OShC-të në Bashkinë Kamëz, bashki partnere e Programit ReLOaD2 në Shqipëri.

1. **ÇFARË ËSHTË PROGRAMI ReLOaD2**

Objektivi i përgjithshëm i programit është të forcojë demokracitë gjithëpërfshirëse dhe procesin e integrimit në Ballkanin Perëndimor në Bashkimi Evropian (BE) nëpërmjet fuqizimit të shoqërisë civile dhe të rinjve për të marrë pjesë në mënyrë aktive në vendimmarrje dhe duke stimuluar një mjedis ligjor dhe financiar të përshtatshëm për organizatat e shoqërisë civile.

Programi Rajonal për Demokracinë Vendore në Ballkanin Perëndimor 2 (ReLOaD2) është një iniciativë e financuar nga Bashkimi Evropian dhe zbatohet nga PNUD në gjashtë vende të Ballkanit Perëndimor, përfshirë Shqipërinë. Ky program është vazhdim i nismës Programi Rajonal për Demokracinë Vendore në Ballkanin Perëndimor (ReLOaD, 2017-2020) dhe do të zbatohet në 48 muaj (Janar 2021 deri në Dhjetor 2024).

ReLOaD2 do të punojë me qeveritë vendore (bashkitë) dhe do t’i nxisë ato të përdorin fondet publike për OShC-të në mënyrë transparente dhe të orientuar drejt zhvillimit, duke marrë parasysh nevojat vendore dhe duke përqafuar një qasje të bazuar në projekt. Gjithashtu, projekti do të promovojë angazhimin e të rinjve dhe do të mbështesë zbatimin e iniciativave rinore dhe do të punojë për përmirësimin e perspektivave të tyre ekonomike në lokalitetet partnere.

Duke punuar në të gjithë rajonin, ReLOaD2 do të përmirësojë kapacitetet e njësive të qeverisjes vendore dhe OSHC-ve për t’u angazhuar në partneritete produktive dhe kontribuojnë në përmirësimin e ofrimit të shërbimeve dhe realizimit të prioritetet vendore në përputhje me strategjitë

e zhvillimit. Duke kontribuar kështu në një cilësi më të lartë të jetesës në 50 komunitete lokale. Pritet që OSHC-të të implementojnë rreth 300 projekte duke ofruar shërbime të përmirësuara dhe të larmishme për më shumë se 40,000 qytetarë në nivel vendi në gjashtë vendet e përfshira, përfituese të IPA-s.

Disa nga rezultatet që ReLOaD2 do të arrijë në bashkitë partnere në Shqipëri dhe vendet e Ballkanit Perëndimor janë:

• Forcimi i kapaciteteve të njësive të qeverisjes vendore dhe OSHC-ve për të institucionalizuar dhe zbatuar skema granti transparente dhe me ndjeshmëri gjinore dhe njëkohësisht zbatimi cilësor i projekteve që i shërbejnë komunitetit.

• Rritja e kapaciteteve të autoriteteve vendore dhe OSHC-ve për të gjeneruar angazhim më të madh qytetar dhe të të rinjve në çështjet vendore;

• Përmirësimi i rrjeteve dhe dialogut rajonal midis shoqërisë civile dhe njësive të qeverisjes vendore në të gjithë Ballkanin Perëndimor.

**2. SYNIMI I PËRGJITHSHËM I THIRRJES PUBLIKE PËR PROJEKT PROPOZIME DHE PRIORITETET VENDORE**

Nëpërmjet kësaj thirrje publike synohet forcimi i partneritetit ndërmjet organizatave të shoqërisë civile dhe njësive të pushtetit vendor me qëllim përfshirjen dhe fuqizimin e rinisë në territorin e bashkisë. Kjo do të arrihet nëpërmjet zbatimit të projekteve nga OShC-të për të ofruar shërbime më të mira për qytetarët dhe vecanërisht të rinjtë. Në këtë kuadër, ftohen të gjitha OShC-të e interesuara të dorëzojnë projekt-propozime, të cilat duhet të adresojnë prioritetet strategjike të Bashkisë Kamëz, si më poshtë:

**Prioritet 1. Rinia dhe Teknologjia**

1.1 Rritja e aftësive, aksesit dhe përfshirjes dixhitale të të rinjve në shoqërinë e informacionit, si menaxhimi i rrjeteve sociale dhe marketingu dixhital;

1.2 Rritja e kapaciteteve të të rinjve në fushat e kodimit, programimit, dizanjit grafik;

**Prioritet 2. Mjedis**

2.1 Zgjidhje të integruara për mbrojtjen e mjedisit dhe përballimin e emergjencave natyrore;

2.2 Hartimi i dokumentave strategjikë (plan veprimi/manuale) për menaxhimin e çështjeve mjedisore;

2.3 Ndërgjegjësimi dhe edukimi mjedisor.

**Prioritet 3. Shërbim Social**

3.1 Fuqizimi i personave me AK nëpërmjet shërbimeve psiko-sociale e rekreative;

3.2 Mbështetja dhe ndërgjegjësimi i familjeve përfituese të NE në rrugën e pavarësisë ekonomike duke inkurajuar angazhimin në punësim për shkëputje nga skema;

3.3 Ngritje e shërbimeve të specializuara për fëmijë në nevojë për mbrojtje dhe që kanë probleme të shëndetit mendor, fëmijë në konflikt me ligjin, viktima të abuzimit seksual, si dhe fëmijë përdorues të drogës.

Fondet do t’u ndahen atyre organizatave, projektet e të cilave i kontribuojnë zgjidhjes së një apo më shumë prioriteteve të Bashkisë përkatëse, që përmbushin kriteret e cilësisë dhe kushtet e tjera të kësaj thirrje publike, sikurse përcaktuar në këtë Udhëzues.

**3. FONDET (GRANTET) QË JANË NË DISPOZICION PËR PROJEKTE**

Vlera e granteve që ndahen si pjesë e kësaj thirrje publike duhet të jetë në mes të shumave minimale dhe maksimale si më poshtë:

* shuma minimale: 700.000 Lekë
* shuma maksimale: 1.500.000 Lekë

OShC-të mund të dorëzojnë më shumë se një projekt propozim nëse shuma totale nuk tejkalon shumën prej 7.000.000 Lekë për gjithë kohëzgjatjen e projektit ReLOaD2 (Janar 2021- Dhjetor 2024).

Grantet e alokuara në këtë thirrje publike mund të mbulojnë shpenzimet administrative dhe shpenzimet e personelit deri në masën 30% të shumës së kërkuar. Ndërsa, pjesa tjetër prej 70% të fondeve, duhet të parashikohen për aktivitete programore të projektit.

Ndërkohë, deri në 30% e vlerës totale mund të parashikohet për blerje pajisjesh dhe /ose për rikonstruksione/infrastrukturë, vetëm në rastet kur janë të domosdoshme për realizimin e qëllimit të projekt propozimit.

Për secilin projekt, 4 – 6% e vlerës totale të propozuar duhet të parashikohet për aktivitete që lidhen me dukshmërinë/vizibilitetin.

Totali i grantit në Bashkinë Kamëz për këtë Thirrje është: **3.000.000 Lekë.**

Bashkia Kamëz ka të drejtën për të mos ndarë të gjitha fondet në dispozicion nëse projekt-propozimet që dorëzohen nga OshC-të nuk i përmbushin kriteret e kërkuara.

1. **KUSH MUND TË APLIKOJË**

Pjesëmarrja në këtë thirrje publike është e hapur dhe e barabartë për OShC-të (shoqatat ose fondacionet) që janë zyrtarisht të regjistruara dhe në përputhje me dispozitat ligjore në fuqi në Shqipëri.

Aplikantët e mundshëm nuk mund të marrin pjesë në thirrje ose nuk do të marrin grante nëse nuk dorëzojnë bashkë me projekt-propozimin deklaratën e nënshkruar të përmbushjes së kritereve (Shtojca 13).

OSHC-të do të përjashtohen nga pjesëmarrja në thirrje apo nga ndarja e granteve nëse në kohën e dorëzimit të projekt propozimeve:

* janë degë/zyra të organizatave dhe fondacioneve ndërkombëtare, dhe organizatat të tjera ndërkombëtare jo-fitimprurëse të regjistruara për të punuar në Shqipëri;
* janë subjekt i ndonjë konflikti të interesit, sikurse parashikuar në dispozitat e Ligjit nr. 9367, datë 7.4.2005, i ndryshuar “***Për parandalimin e konfliktit të interesave në ushtrimin e funksioneve publike***”. Gjithashtu, përjashtohen nga vlerësimi ato projekte, në të cilat: Drejtori ekzekutiv, anëtarët e bordit apo personat e planifikuar për t’u përfshirë në projekt, si dhe personat e lidhur me ta sipas legjislacionit në fuqi[[1]](#footnote-1), janë të punësuar në bashkinë apo institucionet e saj të vartësisë në të cilën aplikohet, në pozicionet: Zyrtari i nivelit të lartë dhe të mesëm drejtues sipas legjislacionit të shërbimit civil si dhe anëtar i Këshillit Bashkiak, anëtar i kabinetit të Kryetarit të Bashkisë.
* janë fajtorë për dhënien e informacionit të rremë një pale kontraktuese të autorizuar, që kërkohet si parakusht për pjesëmarrje në thirrjen për dorëzimin e projekt-propozimeve ose nëse nuk dorëzojnë informacionin e kërkuar;
* janë përpjekur të sigurojnë informacion konfidencial, të ushtrojnë ndikim mbi Komisionin e Vlerësimit ose mbi një palë të autorizuar kontraktuale gjatë procesit të vlerësimit të projekt-propozimit;
* nuk kanë dorëzuar të gjitha dokumentet e nevojshme sipas pikës 9;
* vlera e buxhetit të propozuar është më e ulët se shuma minimale prej 700.000 ALL ose më e lartë nga shuma maksimale prej 1.500.000 ALL;
* kohëzgjatja e propozuar e projektit është jo më e shkurtër se 6 muaj ose më e gjatë se 10 muaj;

**5 . KOHËZGJATJA**

Kohëzgjatja e projekt – propozimit mund të jetë nga 6 deri në 10 muaj.

**6. VENDI I ZBATIMIT**

Projektet duhet të zbatohen ekskluzivisht në territorin e Bashkisë Kamëz.

**7. LLOJET E PROJEKTEVE**

* Projekt-propozimet që do të financohen nga programi ReLOaD2 duhet të jenë të përgatitura në përputhje me thirrjen publike dhe prioritetet e Bashkisë Kamëz.
* Projektet duhet të ofrojnë zgjidhje për nevojat specifike të komunitetit lokal dhe grupeve të targetuara të identifikuara nga projekti.
* Projektet duhet të jenë paketa veprimtarish të integruara dhe metodologjike, të krijuara për të arritur qëllime të caktuara dhe rezultate specifike në kuadër të një periudhe të kufizuar kohore.

***Aktivitetet në vijim nuk rekomandohen për ndarjen e granteve:***

* Aktivitetet e rregullta të organizatës aplikuese apo organizatës partnere;
* Sponsorizimet individuale për pjesëmarrje në seminare, konferenca, kongrese;
* Bursat individuale për studime apo kurse trajnimi;
* Konferenca të herëpashershme (përveç nëse janë të nevojshme për zbatimin e suksesshëm të projektit);
* Financimi i projekteve që tanimë janë në proces ose kanë përfunduar;
* Projektet për përfitime ekskluzive të individëve;
* Projektet që mbështesin partitë politike;
* Ndarjen e granteve për palë të treta;
* Blerja e pajisjeve dhe punët rehabilituese/ndërhyrjet në infrastrukturë përveç rasteve kur janë patjetër të domosdoshme dhe brënda limiteve të shprehura në pikën 3 të Udhëzuesit.

Aktivitet e sipërpërmendura **NUK** janë shkak për refuzimin automatik të projekt - propozimit, megjithatë do të ndikojnë negativisht në vlerësimin e projekt propozimit. Gjithashtu, nëse projekt – propozimi aprovohet për financim, aktivitete të tilla dhe fondet e parashikuara për to do të eliminohen.

1. **PARTNERITETET DHE BASHKËPUNIMI**

OShC-të e interesuara mund të aplikojnë në mënyrë individuale ose në partneritet me organizata dhe/ose institucione të tjera.

*Organizatat partnere*

Partnerë të projektit mund të jenë organizata të tjera të shoqërisë civile. Partnerët e OShC-së kandidate marrin pjesë në planifikimin dhe zbatimin e projektit, dhe shpenzimet u nënshtrohen rregullave të njëjta si ato të bëra nga vetë OShC-ja kandidate. Në këtë mënyrë, organizata partnere duhet të përmbushë kushtet e njëjta të legjitimitetit sikurse edhe organizata aplikuese. Nëse aplikojnë në partneritet, organizata aplikuese do të jetë organizata udhëheqëse, dhe në rast të përzgjedhjes, kjo organizatë do të jetë pala kontraktuese (përfituese) dhe do t’i marrë të gjitha përgjegjësitë ligjore dhe financiare për zbatimin e projektit. **Deklarata e Partneritetit** (Shtojca A)duhet të plotësohet në mënyrë korrekte dhe duhet të dorëzohet së bashku me dokumentet e tjera të aplikimit.

*Bashkëpunëtorët: organizata dhe institucione te tjera*

Organizatat dhe/apo institucionet tjera (p.sh. shkollat, kopshtet e fëmijëve, muzetë, etj) mund të përfshihen në projekt. Organizatat e tilla – bashkëpunëtorët kanë rol të rëndësishëm në zbatimin e aktiviteteve, mirëpo nuk mund të marrin grante.

1. **DOKUMENTACIONI I NEVOJSHËM PËR TË APLIKUAR**
2. *Dokumentet kryesore:*
* Projekt propozimi (në formatin word - Shtojca 7)
* Buxheti (formati excel - Shtojca 8)
* Matrica e kornizës logjike (formati word – Shtojca 9)
* Plani i aktiviteteve dhe dukshmërisë (formati excel – Shtojca 10)
1. *Dokumente shtesë*  (*për organizatën aplikuese dhe partnerët, nëse ka*)
* Vendimi i regjistrimit të organizatës në Gjykatë dhe ndryshime të tij nëse ka patur, (rekomandohet një ekstrakt nga Gjykata ku tregohen të gjitha ndryshimet e regjistruara).
* Kopja e statutit të organizatës,
* Formulari i kompletuar identifikues administrativ (formati word– Shtojca 11),
* Formulari i kompletuar identifikues Financiar (formati word– Shtojca 12),
* Deklarata e plotësimit të kritereve e plotësuar dhe e nënshkruar (formati word – Shtojca 13),
* Kopje e Pasqyrave financiare të OSHC-së (a. bilanci; b. PASH; c. cash flow; ç. shënimet shpjeguese) për vitin paraardhës e firmosur nga një kontabilist i miratuar ose financieri i OSHC-së sipas kritereve në fuqi (me vulë të drejtorisë rajonale tatimore ku është bërë dorëzimi), përveç rasteve nëse organizata është themeluar gjatë këtij viti.
* Një raport përshkrues i projekteve dhe aktiviteteve të OSHC për vitin paraardhës, përveç rasteve nëse organizata është themeluar gjatë këtij viti.
* Deklarata e partneritetit në rast se OShC aplikuese ka partnerë (shtojca A).
* Deklarata e shmangies së konfliktit të interesit (shtojca B), nënshkruar nga përfaqësuesi ligjor, anëtarët e bordit si dhe personat e parashikuar për tu përfshirë në zbatimin e projektit.

***Shënim: Me qëllim vlerësimin e projekt – propozimit, dokumentacioni kryesor dhe ai shtesë janë njësoj të vlefshme dhe dorëzimi i të gjitha dokumenteve të sipër përmendura në 3 kopje është i detyrueshëm.***

**10. KUR DHE KU TË MERRET DHE TË DORËZOHET PAKETA E APLIKIMIT**

Dokumentacioni për thirrjen publike për Bashkinë Kamëz mund të tërhiqet prej  **7 Tetor 2024** deri në **15 Nëntor 2024** duke e dërguar një kërkesë me emrin e organizatës së interesuar në adresën e-mail: koordinim.zhvillimi@kamza.gov.al apo personalisht, në adresën:

**Drejtoria e Integrimit në BE, Projekteve të Huja dhe Zhvillimit Ekonomik**

**Ambientet e reja të Bashkisë, Valias**

Informacioni përkatës si dhe një version elektronik i të gjithë paketës së aplikimit mund të merret në kontaktet si më sipër.

Aplikimet e plotësuara me të gjithë dokumentacionin, duhet të dorëzohen **në tre (3) kopje fizike dhe në një kopje elektronike (në USB)** përmes postës zyrtare apo personalisht, të vendosura në një zarf të vulosur që i referohet thirrjes publike, gjatë ditëve të punës (prej të hënës deri të premten), nga ora 09:00 deri në ora 15:00, në adresën:

**Bashkia Kamëz**

**Bulevardi “Nënë Tereza”, nr. 492, Bashkia Kamëz**

Afati për dorëzimin e aplikimeve është **15 Nëntor 2024**. Në pjesën e jashtme të zarfit duhet të jenë shkruar **emri i thirrjes publike për projekt-propozime, emri i plotë dhe adresa e aplikantit, emri i plotë i projektit** dhe fjalët: **”Të mos hapet përpara hapjes zyrtare”.** Aplikimet e dërguara në mënyra tjera (p.sh. me faks apo e-mail) ose që janë dërguar në adresa tjera nuk do të merren parasysh.

Bashkia do të regjistrojë çdo aplikim të marrë në dorëzim dhe do të lëshojë vërtetimin përkatës (datën dhe orën e pranimit të projekt-propozimit).

**11. INFORMACION TJETËR**

Me qëllim mbështetjen e OShC-ve për të paraqitur aplikime në përputhje me kriteret e Udhëzuesit, Bashkia Kamëz do të organizojë takime informuese/ ditë të hapura. Më konkretisht:

Bashkia Kamëz do të organizojë një takim informues mbi Thirrjen publike, ku ftohen të marin pjesë të gjitha organizatat e interesuara për të aplikuar në përgjigje të kësaj Thirrje. Takimi informues ka si qëllim, informimin e OShC-ve mbi elementët kryesorë të Thirrjes, duke u fokusuar tek elementët më të rëndësishëm për OSHC-të. Takimi informues do të organizohet në datë **16 Tetor 2024**, **ora 11:00, pranë Pallatit të Kulturës “Artan Cuku”, Salla e Rinisë.** Të gjithë të interesuarit për të marrë pjesë ditën e hapur, e cila organizohet për përfaqësuesit e të gjithë OShCve të interesuara për të aplikuar në kuadër të kësaj thirrje, duhet të nisin kërkesë me email në **koordinim.zhvillimi@kamza.gov.al** për pjesëmarrje.

Në rast se kërkohen informacione dhe sqarime shtesë, OShC-të e interesuara mund të dërgojnë kërkesa dhe pyetje me referencë për Thirrjen Publike në adresën: **koordinim.zhvillimi@kamza.gov.al**, duke iu referuar thirrjes publike. Pyetjet mund të dërgohen deri më **4 Nëntor 2024,** ndërsa përgjigjet do të jepen me shkrim brenda 5 ditëve pune që nga data e pranimit të pyetjeve përkatëse. Për qëllime transparence, përgjigjet do t’u dërgohen gjithashtu të gjithë aplikantëve të mundshëm, ose do të botohen në faqen e internetit të bashkisë.

**12. VLERËSIMI DHE PËRZGJEDHJA E PROJEKT-PROPOZIMEVE**

***Vlerësimi***

Aplikimet do të shqyrtohen dhe vlerësohen nga Komisioni i Vlerësimit, i cili përbëhet nga përfaqësuesit e Bashkisë Kamëz dhe përfaqësuesit e shoqërisë civile, si dhe përfaqësuesit e UNDP / ReLOaD2 si vëzhgues.

*Shënim: OShC-ja, përfaqësuesi i së cilës është anëtari i Komisionit të vlerësimit në cilësinë e përfaqësuesit të shoqërisë civile, nuk ka të drejtë të aplikojë në këtë thirrje as si aplikant kryesor dhe as si partner. Përfaqësuesi i shoqërisë civile në cilësinë e anëtarit të Komisionit të vlerësimit, zgjidhet me një proces të hapur dhe konkurrues.*

Aplikimet do të vlerësohen në bazë të:

*(i) Kritereve administrative:*

* Aplikimi është dorëzuar brenda afatit, specifikuar në seksionin 10 të këtij Udhëzuesi;
* Aplikimi është i kompletuar sipas kërkesave të seksionit nr. 9;
* Dokumentacioni është dorëzuar në 3 kopje të shtypura dhe në një kopje elektronike (USB).
* Konfirmimi se organizata aplikuese, partneri (dhe bashkëpunëtorët, nëse ka ndonjë) dhe aktivitetet i përmbushin kushtet e specifikuara në seksionet 3, 4, 5, 6, 7 dhe 8 (të përcaktuara më sipër).

*(ii) Kritereve të përmbajtjes/vlerësimi i cilësisë së projektit dhe vlerësimi financiar:*

Vlerësimi i cilësisë së projektit, përfshirë edhe buxhetin e propozuar, do të bëhet në përputhje me kriteret e specifikuara në Tabelën Vlerësuese që është pjesë përbërëse e këtij dokumenti.

***Sistemi i vlerësimit është si më poshtë:***

Kriteret e vlerësimit ndahen në seksione dhe nën-seksione: ***Secili nën-seksion duhet të vlerësohet me pikët e caktuara nga 1 në 5, në këtë mënyrë: 1= shumë keq; 2= keq; 3= pranueshëm; 4= mirë; 5= shumë mirë.*** Secili anëtar i komisionit plotëson një tabelë individuale vlerësuese dhe të gjithë anëtarët e nënshkruajnë tabelën vlerësuese përmbledhëse për secilin projekt propozim. Radhitja e projekt propozimeve bëhet në atë mënyrë ku projekt propozimi i radhitur si i pari është ai i cili ka fituar numrin më të lartë të pikëve deri tek projekt propozimi me numrin më të ulët të pikëve.

* Pikët maksimale të vlerësimit për një projekt – propozim janë 100;
* Projektet të cilat aplikojnë për një shumë granti nga 700.000 – 1.000.000 Lek, do të meren në konsideratë për dhënien e grantit, vetëm nëse vlerësohen me më shumë se 50 pikë;
* Projektet të cilat aplikojnë për një shumë granti nga 1.000.001 – 1.500.000 Lek do të meren në konsideratë për dhënien e grantit vetëm nëse vlerësohen me më shumë se 75 pikë.

Vendimi për aprovimin e grantit mbështetet mbi numrin e përgjithshëm të projekteve që mund të financohen me buxhetin në dispozicion. Projektet që kanë fituar numër më të madh të pikëve do të kenë prioritet gjatë dhënies së granteve.

*Shënim për Seksionin 1/Tabela e Vlerësimit: Kapaciteti financiar dhe operativ i organizatës aplikuese*

Për të kaluar për vlerësim të mëtejshëm, projekti duhet të vlerësohet me 10 ose më shumë pikë, në seksionin 1. Kjo nënkupton që organizatat kanë në dispozicion buxhet të mjaftueshëm për financimin e aktiviteteve të rregullta gjatë gjithë periudhës së zbatimit të projektit si dhe kanë aftësi profesionale dhe kualifikime të cilat janë të domosdoshme për zbatimin e suksesshëm të projektit. E njëjta vlen si për organizatën aplikuese ashtu edhe për partnerët.

Projekti përjashtohet nga procesi i mëtejshëm i vlerësimit në rast se numri total i pikëve në Seksionin 1 është më i ulët se 10 pikë.

*Shënim për Seksionin 2/Tabela e Vlerësimit: Relevanca*

Për të kaluar për vlerësim të mëtejshëm, projekti duhet të vlerësohet me 18 ose më shumë pikë, në seksionin 2. Kjo nënkupton që projekti duhet të jetë relevant me qëllimin e thirrjes publike dhe fushat prioritare, cilësia e projektit, rezultatet e pritshme dhe qëndrueshmëria e projektit janë të konsiderueshme si dhe fondet që kërkohen janë në përputhje me aktivitetet e parashikuara.

Projekti përjashtohet nga shqyrtimi i mëtejshëm në rast se numri total i pikëve në Seksionin 2 është më i ulët se 18 pikë, sepse pikët tregojnë se megjithëse aplikanti i ka kapacitetet financiare dhe operative, koncepti i projektit nuk është relevant apo në përputhje me përparësitë e përcaktuara në thirrjen publike/ projekti nuk trajton nevojat e komunitetit.

**Tabela e vlerësimit**

|  |  |  |
| --- | --- | --- |
| **Seksioni** | **Pikët maksimale** | **Pikët mesatare** |
| 1. Kapacitetet financiare dhe operative | 15 |  |
| 1.1 A kanë aplikanti dhe partnerët përvojë të mjaftueshme në menaxhim projektesh?*Vlerësim maksimal marin organizatat që kanë të paktën 3 projekte të zbatuara apo në zbatim* | 5 |  |
| 1.2 A kanë aplikanti dhe partnerët kapacitete të mjaftueshme profesionale? (njohuri specifike në fushën relevante)*Vlerësim maksimal marin organizatat të cilat kanë zbatuar të paktën 3 projekte në fushën për të cilën aplikojnë.* | 5 |  |
| 1.3. A kanë aplikanti dhe partnerët kapacitete të mjaftueshme menaxhuese?(përfshirë personelin, pajisjet dhe kapacitetet për menaxhim financiar)?*Vlerësim maksimal marin organizatat të cilat kanë zbatuar të paktën 3 projekte me shuma mbi 10.000 Euro.* | 5 |  |
| 2. Relevanca | 25 |  |
| 2.1. Sa relevant është projekti krahasuar me synimin dhe me një apo më shumë përparësi të përcaktuara në thirrjen publike?Shënim: 5 pikë (shumë mirë) mund të jepen vetëm nëse projekti trajton të paktën njërën prej përparësive të bëra publike në thirrjen e shpallur | 5 |  |
| 2.2 A janë palët e interesuara të përcaktuara qartë dhe të përzgjedhura në mënyrë strategjike (bashkëpunëtorët, përfituesit përfundimtarë, grupet e synuara)? | 5 |  |
| 2.3 A janë nevojat e grupit të synuar dhe përfituesve përfundimtarë të përcaktuara qartë dhe a i trajton projekti ato në mënyrën e duhur? | 5 |  |
| * 1. A përfshin projekti vlerë të shtuar, si qasje inovative dhe modele të praktikës së mirë?

*Vlerësim maksimal marin aplikimet të cilat sjellin risi në zbatimin e projekteve në bashkinë përkatëse.* | 5 |  |
| * 1. A bën projekti avokim për një qasje të bazuar tek të drejtat dhe a ka ndikim pozitiv tek grupet e pafavorizuara? (Promovimi i barazisë gjinore dhe i fuqizimit të grave, mbrojtja e mjedisit, bashkëpunimi ndërkombëtar, rinia, etj.)

*Vlerësim maksimal marin aplikimet, të cilat ndikojnë në të paktën 2 grupe të margjinalizuara* | 5 |  |
| 3. Metodologjia | 20 |  |
| 3.1 A përshtaten plani i aktiviteteve dhe aktivitetet e propozuara në mënyrë logjike dhe praktike me qëllimet dhe rezultatet e pritshme? | 5 |  |
| 3.2 Sa konsistente është skema e përgjithshme e projektit? (veçanërisht, a e pasqyron analizën e problemeve të identifikuara, faktorët e mundshëm të jashtëm)*Vlerësim maksimal marin aplikimet, në të cilat janë marë në konsideratë faktorët e jashtëm (sipas logframe) dhe janë prezantuar masa për eliminimin e tyre.* | 5 |  |
| 3.3 A është i kënaqshëm niveli i përfshirjes së partnerëve në zbatimin e projektit? Shënim: nëse nuk ka asnjë partner pikët e përfituara do të jenë 1.*Këtu nuk përfshihen bashkëpunoëtorët*. | 5 |  |
| 3.4 A janë përfshirë në projekt tregues objektivisht të matshëm?*Vlerësim maksimal marin aplikimet, të cilat në logframe kanë indikatorë të qartë e të matshëm.* | 5 |  |
| 4. Qëndrueshmëria | 25 |  |
| 4.1 A do të kenë veprimtaritë e propozuara ndikim konkret tek grupet e synuara?*Vlerësim maksimal marin aplikimet të cilat lidhin aktivitetet e propozuara me grupet e synuara*. | 5 |  |
| 4.2 A do të ketë projekti ndikime të shumëfishta? (përfshirë mundësinë e zbatimit në grupe të tjera të synuara ose në vende të tjera dhe/ose shtrirjen e ndikimit të veprimtarive si dhe shkëmbimin e informacionit për përvojën e fituar gjatë zbatimit të projektit) | 5 |  |
| 4.3 A janë rezultatet e pritshme të veprimtarive të sugjeruara të qëndrueshme nga ana institucionale? (a do të ekzistojnë strukturat që mundësuan veprimtaritë e projektit pas përfundimit të projektit? A do të ketë pronësi lokale mbi rezultatet e projektit?) | 5 |  |
| 4.4 A janë rezultatet e pritshme të qëndrueshme? (aty ku është rasti, përmendni ndikimin strukturor të veprimtarive të zbatuara – përmirësime në kuadrin ligjor, metoda, kodin e sjelljes, etj.) | 5 |  |
| 4.5 A ka mundësi që rezultatet/arritjet e pritshme afatgjata do të ndikojnë në kushtet ekonomike lokale dhe/ose cilësinë e jetës në zonën e synuar? |  |  |
| 5. Buxheti dhe efikasiteti i kostos | 15 |  |
| 5.1 A është i kënaqshëm raporti ndërmjet shpenzimeve të parashikuara dhe rezultateve të pritshme?*Vlerësim maksimal marin aplikimet të cilat kanë respektuar ndarjen e % së aktiviteteve sipas udhëzuesit.* | 5 |  |
| 5.2 A është kostoja e sugjeruar e nevojshme për zbatimin e projektit? | 5 |  |
| 5.3 Buxheti* a është buxheti i qartë dhe a përfshin edhe pjesën përshkruese? (përfshirë shpjegimet për pajisjet teknike)
* a përmbushet parimi që kostoja administrative dhe e personelit nuk mund të jetë mbi 30 për qind e buxhetit total?
* a është buxheti me ndjeshmëri gjinore?
* a janë përfshirë CV-të dhe përshkrimet e punës, aty ku është e nevojshme?
 | 5 |  |
| **Pikët totale maksimale** | 100 |  |

***Njoftimi rreth vendimit***

Në çdo rast, nëse projekt-propozimet e tyre miratohen për financim apo jo, të gjithë aplikantëve u njoftohet me shkrim vendimi për projekt-propozimin e tyre brenda 30 ditë pune nga mbyllja e thirrjes publike. Rezultatet shpallen në faqen e internetit/mediat sociale të Bashkisë Kamëz dhe/ose në tabelën e njoftimeve të bashkisë.

Vendimi për refuzimin e projekt-propozimit apo për mosdhënie fondesh merret nëse:

* Organizata aplikuese, apo/dhe një ose më shumë partnerë të saj, nuk i përmbushin kushtet e thirrjes publike;
* Aktivitetet e projektit janë të papranueshme (p.sh. aktivitetet e propozuara tejkalojnë fushë-veprimin e thirrjes publike për projekt propozime, kohëzgjatja e parashikuar e projektit tejkalon kohën maksimale të lejuar, shuma e kërkuar e fondeve tejkalon shumën e lejuar maksimale, dhe/apo shuma e kërkuar e fondeve është më e vogël se minimumi i lejuar, etj);
* Projekt propozimi nuk ka qenë relevant mjaftueshëm; kapacitetet financiare dhe operative të organizatës aplikuese nuk janë të mjaftueshme, apo projektet e përzgjedhura për financim nuk kanë qenë superior në këto fusha;
* Cilësia e projekt propozimit ka qenë teknikisht dhe financiarisht më e ulët në krahasim me projektet e përzgjedhura për financim.

***Kushtet rreth zbatimit të projektit pas miratimit të grantit***

Pas marrjes së vendimit për miratimin e grantit, organizatës jofitimprurëse, projekti i së cilës është miratuar, i ofrohet një kontratë për zbatimin e projektit. Para se të nënshkruajë kontratën dhe nëse është e nevojshme, organizatës mund t’i kërkohen modifikime të caktuara në projekt për ta harmonizuar atë me rregullat dhe procedurat e zbatimit të projektit.

**LISTA E SHTOJCAVE**

**Shtojca 7** Projekt Propozimi

**Shtojca 8** Buxheti

**Shtojca 9** Korniza Logjike

**Shtojca 10** Plani i Aktiviteteve dhe dukshmërisë

**Shtojca 11** Formulari i identifikimit administrativ

**Shtojca 12** Formulari i identifikimit financiar

**Shtojca 13** Deklarata për plotësimin e kritereve

**Shtojca 14** Lista e kontrollit

**Shtojca A** Deklarata e partneritetit

**Shtojca B** Deklarata për shmangien e konfliktit të interesit

**Shtojca C** Objektivat për Zhvillim të Qëndrueshëm

1. Ligjit Nr. 9367, datë 7.4.2005, i ndryshuar “Për parandalimin e konfliktit të interesave në ushtrimin e funksioneve publike”. Për qëllim të këtij udhëzuesi, palë e lidhur janë: bashkëshorti/ja, bashkëjetuesi/ja fëmijët në moshë madhore dhe prindërit e drejtorit ekzekutiv/anëtarit të bordit/personave të parashikuar për t’u përfshirë në projekt, e të bashkëshortit/es dhe bashkëjetuesit/es. [↑](#footnote-ref-1)